CELEX: 32013R0081
Language: lv
Date: 2013-01-29 00:00:00
Title: Komisijas Īstenošanas regula (ES) Nr. 81/2013 ( 2013. gada 29. janvāris ), ar ko attiecībā uz datu nosūtīšanai paredzētajām mikrodatu datnēm groza Īstenošanas regulu (ES) Nr. 1051/2011  Dokuments attiecas uz EEZ

30.1.2013   
            
            
               LV
            
            
               Eiropas Savienības Oficiālais Vēstnesis
            
            
               L 28/1
            
         KOMISIJAS ĪSTENOŠANAS REGULA (ES) Nr. 81/2013
   (2013. gada 29. janvāris),
   ar ko attiecībā uz datu nosūtīšanai paredzētajām mikrodatu datnēm groza Īstenošanas regulu (ES) Nr. 1051/2011
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 6. jūlija Regulu (ES) Nr. 692/2011 attiecībā uz Eiropas statistiku par tūrismu un ar ko atceļ Padomes Direktīvu 95/57/EK (1) un jo īpaši tās 9. panta 2. un 3. punktu,
   tā kā:
   
               (1)
            
            
               Atjauninātas klasifikācijas sistēmas ieviešana ir ļoti svarīga Komisijas pastāvīgajos centienos nodrošināt Eiropas statistikas atbilstību, ņemot vērā jaunākās norises un pārmaiņas izglītības jomā.
            
         
               (2)
            
            
               Apvienoto Nāciju Organizācijas Izglītības, zinātnes un kultūras organizācija (UNESCO) ir pārskatījusi līdz šim izmantoto Starptautiskās standartizētās izglītības klasifikācijas (ISCED) redakciju (ISCED 1997), lai nodrošinātu tās atbilstību izglītības un apmācības politikas un struktūru attīstībai.
            
         
               (3)
            
            
               Lai izglītības statistika būtu starptautiski salīdzināma, dalībvalstīm un Eiropas Savienības iestādēm jāizmanto tādas izglītības klasifikācijas, kas atbilst pārskatītajai Starptautiskajai standartizētajai izglītības klasifikācijai ISCED 2011 (ISCED 2011), kuru UNESCO locekles pieņēma 36. ģenerālkonferencē 2011. gada novembrī.
            
         
               (4)
            
            
               Tāpēc būtu attiecīgi jāgroza Komisijas Īstenošanas regula (ES) Nr. 1051/2011 (2).
            
         
               (5)
            
            
               Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
            
         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 1051/2011 III pielikumu groza, kā norādīts šīs regulas pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 29. janvārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 192, 22.7.2011., 17. lpp.
   
      (2)  OV L 276, 21.10.2011., 13. lpp.
   
      PIELIKUMS
      Īstenošanas regulas (ES) Nr. 1051/2011 III pielikuma 80. ailes (Izglītības līmenis) aprakstu aizstāj ar šādu:
      
         
                     Aile
                  
                  
                     Identifikators
                  
                  
                     Apraksts
                  
                  
                     Filtrs/piezīmes
                  
               
                     “80
                  
                  
                      
                  
                  
                     
                        Iegūtais izglītības līmenis
                     
                  
                  
                     Mainīgais lielums pēc izvēles. Ja nav nosūtīts: kods = tukšs”
                  
               
                      
                  
                  
                     1
                  
                  
                     Zemākā līmeņa vidējā izglītība (pirmskolas un pamatskolas izglītība) (ISCED 2011 0.–2. līmenis)
                  
                  
                      
                  
               
                      
                  
                  
                     2
                  
                  
                     Vidējā un pēcvidējā neterciārā izglītība (ISCED 2011 3. un 4. līmenis)
                  
                  
                      
                  
               
                      
                  
                  
                     3
                  
                  
                     Terciārā izglītība (ISCED 2011 5.–8. līmenis)